Naziv obveznika: LUČKA UPRAVA ZADAR

Broj RKP-a: 51271

Sjedište obveznika: Zadar

Matični broj: 01284649

Adresa sjedišta obveznika: Gaženička cesta 28c

OIB: 03457471323

Razina: 11

Razdjel: 065

Šifra djelatnosti: 5222

Šifra županije: 13

Šifra grada: 520

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2022. GODINE**

**ZAKONSKI OKVIR**

Zakon o proračunu (Narodne novine, br. 144/21)

Zakon o izvršavanju Državnog proračuna Republike Hrvatske za 2022. (NN, br. 62/22, 131/22)

Pravilnik o proračunskom računovodstvu i računskom planu (NN, br. 124/14, 115/15, 87/16, 3/18, 126/19 i 108/20)

Pravilnik o financijskom izvještavanju u proračunskom računovodstvu (NN, br. 37/22)

Lučka uprava Zadar je neprofitna pravna osoba osnovana odlukom Vlade Republike Hrvatske 13. veljače 1997. godine, a njezino ustrojstvo i djelatnost utvrđeni su odredbama Zakona o pomorskom dobru i morskim lukama (NN broj 158/03, 100/04, 141/06, 123/11, 56/16, 98/19) i Statutom Lučke uprave Zadar.

**UVODNI DIO**

Ministarstvo financija Republike Hrvatske objavilo je 18.05.2020. godine podatke iz Registra proračunskih i izvanproračunskih korisnika, prema kojima Lučka uprava Zadar, kao i ostale lučke uprave luka otvorenih za javni promet od osobitoga (međunarodnoga) gospodarskog interesa za Republiku Hrvatsku, od 1. siječnja 2021. godine ima status proračunskog korisnika Državnog proračuna.

Financijski izvještaji za 2022.godinu sastoje se od:

* Bilance,
* Izvještaja o prihodima i rashodima, primicima i izdacima,
* Izvještaja o obvezama,
* Izvještaja o rashodima po funkcijskoj klasifikaciji,
* Izvještaja o promjenama u vrijednosti i obujmu imovine i obveza i
* Bilješki uz financijske izvještaje.

U 2022. godini došlo je do promjene osobe odgovorne za zastupanje. Do 17. veljače 2022. dužnost ravnatelja Lučke uprave Zadar obnašao je gosp. Robert Škifić. Od 18. veljače 2022. do 21. kolovoza 2022. godine dužnost privremenog ravnatelja Lučke uprave Zadar obnašao je gosp. Đoni Štambuk, a 22. kolovoza 2022. na dužnost ravnatelja stupio je gosp. Željko Knežević.

**BILJEŠKE UZ BILANCU**

Vrijednost bilance Lučke uprave Zadar na dan 31.12.2021.godine i prema stanju na dan 31.12.2022.godine prikazana je u sljedećoj tablici:



U imovini Lučke uprave Zadar je značajno učešće Proizvedene dugotrajne imovine i Dugotrajne nefinancijske imovine u pripremi koje prikazujemo u nastavku:

BILJEŠKA – PROIZVEDENA DUGOTRAJNA IMOVINA

Proizvedena dugotrajna imovina



U 2022. godini nije bilo značajnijeg povećanja proizvedene dugotrajne imovine. Izvršena su ulaganja u opremu za videonadzor, opremu za protupožarnu zaštitu te u sustav za nadzor potrošnje vode. Smanjenje imovine odnosi se na prodaju privremene zgrade MUP-a i Carine.

BILJEŠKA – DUGOTRAJNA NEFINANCIJSKA IMOVINA U PRIPREMI

Dugotrajna nefinancijska imovina u pripremi



Povećanje pozicije Građevinskih objekata u pripremi u iznosu od 45.373.739,46 kn je rezultat izvršenih ulaganja u sljedeće projekte:

* OPERATIVNI PROGRAM RIBARSTVA (EFPR) - MODERNIZACIJA I PROŠIRENJE RIBARSKE LUKE VELA LAMJANA, KALI – 146.617,22 kn
* OPERATIVNI PROGRAM RIBARSTVA (EFPR) - RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 1.619.542,46 kn
* OPERATIVNI PROGRAM RIBARSTVA (EFPR) - REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 5.031.948,50 kn
* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok – 35.211.284,00 kn
* REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA, II. faza – 114.875,00 kn
* Izgradnja spojne ceste na raskrižju „E“ unutar putničke luke Gaženica- 605.896,66 kn
* Izgradnja nadstrešnice s fotonaponskom elektranom u sklopu INTERREG VA - ITALIJA - HRVATSKA - Projekt SUSPORT – 2.643.575,62 kn.

BILJEŠKA – POTRAŽIVANJA ZA PRIHODE POSLOVANJA



Potraživanja u bilanci smanjena su uslijed obračuna ispravka vrijednosti koji je proveden sukladno čl. 37.a. Pravilnika o proračunskom računovodstvu po kriterijima kašnjenja u naplati preko godinu dana te pokretanja stečajnog postupka nad dužnikom. Ispravak potraživanja po stopi od 50% iznosi 136.364,44 kuna i najvećim dijelom se odnosi na potraživanja za prihode od lučkih pristojbi (Teši tunolov d.o.o., Brodoprijevoznik Ivica Benić j.d.o.o., Jata grupa j.d.o.o., Mankul d.o.o., Miatrade – IP te manji dio na potraživanje za prihode od koncesija (Exportdrvo projekti d.o.o. – IP 31.143,78 kuna). Ispravak potraživanja po stopi od 100% iznosi 1.046.124,42 kuna, u kojem se glavnina potraživanja (885.2518,16) odnosi na društvo Tankerkomerc d.d., koje je u procesu predstečajne nagodbe.

BILJEŠKA - OBVEZE ZA KREDITE I ZAJMOVE

Ukupne obveze za kredite i zajmove Lučke uprave Zadar na dan 31.12.2022. godine iznose 418.815.007 kn i odnose se na obveze po zajmu Europske investicijske banke br. 24.093 kojim je izgrađena Nova luka Zadar, Gaženica.

Kredit njemačke banke KfW otplaćen je u lipnju 2022. godine.



Zajam Europske investicijske banke je izdan uz jamstvo Vlade Republike Hrvatske.

BILJEŠKA UZ POZICIJU 922 – VIŠAK/ MANJAK PRIHODA



Tijekom 2022. godine na računima kapitalnih prijenosa sredstava evidentirani su prihodi u iznosu 44.094.724,05 kn kuna, koji su utrošena za nabavu dugotrajne nefinancijske imovine.

Navedeni kapitalni prihodi utjecali su na rezultat od redovnog poslovanja, a nabavljena nefinancijska imovina na rezultat od nefinancijske imovine.

Provedena je korekcija rezultata na način da se za iznos od 44.175.724,05 kuna zadužuje račun viška prihoda poslovanja, a odobrava račun manjka prihoda od nefinancijske imovine.

Druga korekcija rezultata je izvršena zbog prihoda od prodaje nefinancijske imovine u iznosu 81.000,00 kn na način da se zadužio račun manjka prihoda od nefinancijske imovine, a odobrio račun viška prihoda poslovanja.

BILJEŠKA – IZVANBILANČNI ZAPISI

U izvanbilančnoj evidenciji vodi se preostali dug po osnovi zateznih kamata u iznosu 3.444.564 kuna na iznos komunalnog doprinosa temeljem izdanih dviju građevinskih dozvola za Kontejnerski terminal. Rješavanje navedene obveze prema Gradu Zadru će se regulirati u narednom razdoblju.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**BILJEŠKA - PRIHODI POSLOVANJA (KLASA 6)**

Ukupni prihodi poslovanja u razdoblju od 1.1 – 31.12.2022. godine iznose 164.168.714,74 kn i obuhvaćaju:



**Pomoći iz inozemstva i od subjekata unutar općeg proračuna**

Ovi prihodi ostvareni su u iznosu 38.822.953,22 kn te obuhvaćaju pomoći od međunarodnih organizacija te institucija i tijela EU te prijenose između proračunskih korisnika istog proračuna. Ovi prihodi ostvareni su u 40% većem iznosu u odnosu na prethodnu godinu zahvaljujući povećanoj dinamici realizacije projekta OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar – Poluotok.

*Pomoći od međunarodnih organizacija te institucija i tijela EU ostvarene* su u iznosu 30.842.038,37 kn, a obuhvaćaju:

* tekuće pomoći od institucija i tijela EU, realizirane u iznosu 51.223,59 kn, a odnose se na provedbu projekta

OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok, te

* kapitalne pomoći od institucija i tijela EU ostvarene u iznosu 30.790.814,78 kn, kojima su financirani kapitalni rashodi na projektu OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok.

*Prijenosi između proračunskih korisnika istog proračuna* ostvareni su u iznosu 7.980.914,85 kn, a odnose se na kapitalne prijenose između proračunskih korisnika istog proračuna temeljem prijenosa EU sredstava, odnosno sredstva Europskog fonda za ribarstvo koja se Lučkoj upravi Zadar isplaćuju posredstvom Ministarstva poljoprivrede za financiranje projekta Rekonstrukcija postojeće lučke infrastrukture na području Ribarske luke unutar obuhvata trajektnog terminala Zadar- Gaženica. S obzirom na završavanje projekta izgradnje ribarske luke u travnju 2022. godine, ovi prihodi su 53% manji u odnosu na prethodnu godinu.

**Prihodi od imovine**

Prihodi od imovine ostvareni su u iznosu 7.357.476,65 kn te obuhvaćaju prihode od financijske imovine (53.015,82 kn), koji se u najvećoj mjeri odnose na prihode od zateznih kamata (52.987,90 kn), te prihode od nefinancijske imovine, odnosno prihode od koncesija na pomorskom dobru (7.304.460,83 kn). Ovi prihodi veći su za 23% u odnosu na prethodnu godinu, ponajviše zahvaljujući rastu prihoda od koncesija, koji su rezultat rasta putničkog i teretnog prometa, ali i naplate potraživanja iz prethodnih godina.

 **Prihodi od upravnih i administrativnih pristojbi, pristojbi po posebnim propisima i naknada**

Prihodiod upravnih i administrativnih pristojbi, pristojbi po posebnim propisima i naknada ostvareni su u iznosu 16.259.003,17 kn te se najvećim dijelom (14.776.804,32 kn) odnose na prihode od pristojbi za upotrebu obale. Ovi prihodi ostvarili su rast od 49% u odnosu na prethodnu godinu zahvaljujući oporavku putničkog prometa, a osobito oporavku prometa brodova na kružnim putovanjima.

**Prihodi iz nadležnog proračuna za financiranje redovne djelatnosti proračunskih korisnika**

Prihodi iz Državnog proračuna ostvareni su u iznosu 101.596.495,29 kn, od čega se 15.549.541,02 kn odnosi na prihode za financiranje rashoda poslovanja, 5.271.770,83 kn na prihode za financiranje rashoda za nabavu nefinancijske imovine, a 80.775.183,44 kn na prihode od nadležnog proračuna za financiranje izdataka za financijsku imovinu i otplatu zajmova.

*Prihodima iz nadležnog proračuna za financiranje rashoda poslovanja financirani su*:

* Rashodi za kamate po zajmu Europske investicijske banke u iznosu 15.149.992,54 kn
* Rashodi poslovanja na projektu OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 8.980,57 kn
* Rashodi poslovanja na projektu INTERREG VA - ITALIJA - HRVATSKA - Projekt REMEMBER – Očuvanje i promocija pomorske kulturne baštine u iznosu 259.759,94 kn te
* Rashodi poslovanja na projektu INTERREG VA - ITALIJA - HRVATSKA - Projekt SUSPORT u iznosu 130.807,97 kn.

*Prihodima iz nadležnog proračuna za financiranje rashoda za nabavu nefinancijske imovine* financirana su ulaganja na projektima:

* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 4.199.150,00 kn, te
* INTERREG VA - ITALIJA - HRVATSKA - Projekt SUSPORT – u iznosu 1.072.620,83 kn.

*Prihodima za financiranje izdataka za financijsku imovinu i otplatu zajmova* financirane su otplate zajma Europske investicijske banke u iznosu 28.335.915,85 kn te otplata kredita njemačke banke KfW u iznosu 52.439.267,59 kn. Ovi prihodi su 40% manji u odnosu na prethodnu godinu s obzirom da je posljednja rata kredita KfW banke otplaćena u lipnju 2022. godine.

**RASHODI POSLOVANJA (KLASA 3)**

Ukupni rashodi poslovanja u razdoblju 01.01. - 31.12.2022. godine iznose 27.442.503,37 kn te obuhvaćaju:



Rashodi poslovanja porasli su za ukupno 5% u odnosu na prethodnu godinu. U strukturi rashoda najveći dio se odnosi na financijske rashode, odnosno na rashode za kamate po zajmu Europske investicijske banke koji se kontinuirano smanjuju s obzirom na otplatu glavnice.

Značajnije su porasli materijalni rashodi, ponajviše zbog rasta troškova energije i vode, a u odnosu na 2021. godinu po stopi od 13% rasli su rashodi za zaposlene kao rezultat novog zapošljavanja.

**PRIHODI OD PRODAJE NEFINANCIJSKE IMOVINE (KLASA 7)**

Prihodi od prodaje nefinancijske imovine odnose se na prodaju privremene zgrade MUP-a i Carine.

**RASHODI ZA NABAVU NEFINANCIJSKE IMOVINE (KLASA 4)**

Rashodi za nabavu nefinancijske imovine iznose 45.650.533,74 kn i u cijelosti se odnose na rashode za nabavu proizvedene dugotrajne imovine.

U okviru rashoda za nabavu proizvedene dugotrajne imovine, najveći dio se odnosi na ulaganja u projekte:

* OPERATIVNI PROGRAM RIBARSTVA (EFPR) - MODERNIZACIJA I PROŠIRENJE RIBARSKE LUKE VELA LAMJANA, KALI – 486.943 kn
* OPERATIVNI PROGRAM RIBARSTVA (EFPR) - RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 277.313
* OPERATIVNI PROGRAM RIBARSTVA (EFPR) - REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 16.129.709 kn
* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok – 14.550.934 kn
* REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 235.000 kn

**IZDACI ZA FINANCIJSKU IMOVINU I OTPLATE ZAJMOVA (KLASA 5)**

Izdaci za financijsku imovinu i otplate zajmova odnose se na otplatu zajma Europske investicijske banke br. 24.093 (28.335.91,85 kn) i kredita njemačke banke KfW (52.439.267,59 kn), kojima je financirana izgradnja Nove luke Gaženica.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U Izvještaju o promjenama u vrijednosti i obujmu imovine i obveza za 2022. godinu nisu iskazane promjene.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

U Izvještaju o rashodima prema funkcijskoj klasifikaciji svi rashodi poslovanja (razred 3) i rashodi za nabavu nefinancijske imovine (razred 4) ostvareni su unutar oznaka 0452 – Promet vodenim tokovima u iznosu 73.093.037,11 kn.

**BILJEŠKE UZ IZVJEŠTAJ O OBVEZAMA**

U Izvještaju o obvezama utvrđeni iznos obveza na dan 31.12.2022.godine (V006) iznosi 423.011.369,27 kn, a obuhvaća:

• obveze za plaću za prosinac koja će biti isplaćena u srpnju u iznosu 405.167,89 kn

• obveze za materijalne rashode u iznosu 454.972,41 kn

• obveze za financijske rashode u iznosu 85,75 kn

• obveze za primljene jamčevine i predujmove 205.264,93 kn

• obveze za nabavu nefinancijske imovine u iznosu 3.130.870,80 kn

• obveze za kredite i zajmove u iznosu 418.815.007,49 kn (saldo zajma Europske investicijske banke)

Na kraju izvještajnog razdoblja nisu evidentirane dospjele obveze niti prekoračenja rokova plaćanja obveza.

U Zadru, 10.2.2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Željko Knežević, dipl. oec.**

**ravnatelj**